ເຈົ້າ​ຊາຍ William ​ພ້ອມພະ​ຊາ​ຍາ ເຈົ້າ​ຍິງ Kate ​​​ແນະ​ນໍາ ພະ​ໂອລົດ (ວີດີໂອ/ສະໄລດ໌)
ເຈົ້າ​ຍິງ Kate ​ຕັດ​ວ່າ ​ຊົງຮູ້ສຶກ ຕື້ນ​ຕັນ​ພະ​​ໄທ​ຫຼາຍ ຫຼັງຈາກທີ່​ຊົງ​ຄອດ​ອົງຊາຍ​ນ້ອຍ ​ແລະ​​ວ່າ ​ມັນເປັນ​ວາລະ​ທີ່​ພິ​ເສດ ສໍາລັບ​ຄົນ​ເປັນພໍ່​ແມ່.
ເຈົ້າຊາຍ William ພ້ອມພະຊາຍາ ເຈົ້າຍິງ Kate ໄດ້ຊົງສະເດັດອອກ ຈາກໂຮງພະຍາບານແລ້ວ ໃນວັນອັງຄານວັນນີ້ ຫລັງຈາກໄດ້ຊົງເປີດ ໂອກາດ ໃຫ້ຊາວໂລກໄດ້ເຫັນພະພັກຂອງເຈົ້າຊາຍອົງນ້ອຍ ຜູ້ຊຶ່ງຈະ ໄດ້ສືບບັນລັງຂອງອັງກິດ ໃນອະນາຄົດ ທັງສອງພະອົງຊົງຫົວຍິ້ມ ເວລາອອກມາປະກົດອົງຢູ່ຂັ້ນໄດຂອງໂຮງໝໍ ໂດຍມີເຈົ້າຊາຍ William ຊົງອູ້ມເຈົ້າຊາຍອົງນ້ອຍ ຢືນຢູ່ຄຽງຂ້າງ ພະຊາຍາ ເຈົ້າຍິງ Kate ເພື່ອແນະນໍາອົງຊາຍນ້ອຍທີ່ຍັງບໍ່ທັນຕັ້ງ ພະນາມເທື່ອນັ້ນ ໃຫ້ຝູງຊົນຜູ້ທີ່ປາດຖະໜາດີແລະບັນດາຊ່າງພາບ ທີ່ມາເຕົ້າໂຮມກັນ ຢູ່ທາງນອກໂຮງພະຍາບານ St Mary ໃຈກາງກຸງ ລອນດອນ ນັ້ນ ເຈົ້າຍິງ Kate ຕັດວ່າ ຊົງຮູ້ສຶກ  ຫຼັງຈາກທີ່ຊົງຄອດອົງຊາຍນ້ອຍແລ້ວ ແລະວ່າ ມັນເປັນວາລະທີ່ພິເສດ ແລະຄົງເປັນຄວາມຮູ້ສຶກທີ່ຄຸ້ນເຄີຍ ສໍາລັບພໍ່ແມ່ຄົນໃດ ກໍຕາມ ທີ່ຫາກໍໄດ້ລູກນ້ອຍນັ້ນ